**Kriisiolukorras kohaldatavate piiravate meetmete võrdlustabel**

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Riigikaitseseadus**  **§ 511. Ühekordse töökohustuse panemine**  (1) Kõrgendatud kaitsevalmiduse, sõjaseisukorra, mobilisatsiooni ja demobilisatsiooni ajal võib valitsusasutus ja kohaliku omavalitsuse üksuse ametiasutus ja tema volitatud isik panna füüsilisele isikule, kelle riigikaitselised kohustused ei tulene muust seadusest või halduslepingust, riigikaitseülesande täitmiseks või selle toetamiseks või põhiseadusliku institutsiooni toimepidevuse tagamiseks ühekordse töökohustuse, kui:  1) ühekordset töökohustust rakendada sooviv asutus ei saa ise või vabatahtlikuna kaasatud isiku abil õigel ajal või piisavalt tulemuslikult ülesannet täita ja  2) ühekordse töökohustuse täitmine ei tekita ebaproportsionaalselt suurt ohtu ühekordset tööd tegevale isikule või tema varale ega ole vastuolus isiku muude seadusest tulenevate kohustustega.  /…/  HOS § 26 lg 1  Eriolukorra juht, eriolukorra tööde juht ja muu eriolukorra juhi määratud ametiisik võivad eriolukorra ajal kohustada füüsilist isikut eriolukorra tööd tegema, kui pädevad asutused või nende poolt vabatahtlikult kaasatud isikud ei saa seda teha või ei saa seda õigel ajal teha.  Lisaks: Päästeseadus § 19 lg 1:  § 19. Isiku rakendamine päästetööle  (1) Päästetöö juht võib rakendada päästetööle füüsilist isikut alates 18. eluaastast ohu tõrjumiseks või päästesündmuse tagajärgede leevendamiseks vajalike toimingute tegemiseks, kui:  1) Päästeametil ei ole endal võimalik päästesündmuse iseloomust tulenevalt päästetööd tulemuslikult teha või selle tagajärgi leevendada;  2) Päästeameti tegevuses vabatahtlikkuse alusel osalevad vabatahtlikud päästjad ei saa õigel ajal või piisavalt tulemuslikult päästetööd teha;  3) rakendamine ei tekita ebaproportsionaalselt suurt ohtu rakendatavale isikule või tema varale.  Lisaks: KoRS § 16 lg 1  (1) Korrakaitseorgan võib kohustada ohtu tõrjuma või korrarikkumist kõrvaldama või ohu tõrjumiseks või korrarikkumise kõrvaldamiseks vajalikku eset korrakaitseorgani kasutusse andma isiku, kes ei ole avaliku korra eest vastutav ning kelle kohustus ohtu tõrjuda või korrarikkumist kõrvaldada ei tulene muust seadusest või halduslepingust, kui ta on võimeline ohtu tõrjuma või korrarikkumist kõrvaldama või kui tema valduses on ohu tõrjumiseks või korrarikkumise kõrvaldamiseks vajalik ese ja kui:  1) tegemist on vahetu kõrgendatud ohuga;  2) avaliku korra eest vastutavat isikut ei ole või vastutaval isikul ei ole võimalik ohtu õigel ajal tõrjuda või korrarikkumist kõrvaldada või see ei anna piisavat tulemust;  3) korrakaitseorgan ei saa ise või vabatahtlikult kaasatud isiku abil õigel ajal või piisavalt tulemuslikult ohtu tõrjuda või korrarikkumist kõrvaldada ja  4) kaasamine ei tekita ebaproportsionaalselt suurt ohtu kaasatavale isikule või tema varale ega ole vastuolus kaasatava isiku muude seadusest tulenevate kohustustega. | **§ 105. Kodanikukohustus**  Kodanikukohustus on kriisiolukorras töö- või teenistussuhteväline üksikjuhtumil tehtav vajalik töö. Kodanikukohustust ei või rakendada tööandja ja töötaja vahelisest või sellesarnasest suhtest tulenevale tööle. Kodanikukohustuse täitmise eelduseks ei ole erialase väljaõppe või hariduse omamine. |
| **Olukord:** | Kõrgendatud kaitsevalmidus, sõjaseisukord, mobilisatsioon ja demobilisatsioon, hädaolukord, päästesündmus, politseisündmus/avalikku korda ohustav oht | Kriisiolukord  Lisaks jäävad kehtima Päästeseaduses ja KorSis ettenähtud võimalused |
| **Kohaldamise otsustab:** | Valitsusasutus ja kohaliku omavalitsuse üksuse ametiasutus ja tema volitatud isik, eriolukorra juht, eriolukorra tööde juht, ja muu eriolukorra juhi määratud ametiisik, päästetöö juht, korrakaitseorgan | Valitsusasutus või tema volitatud isik |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Hädaolukorra seadus**  **§ 27. Vallasasja sundvõõrandamine**  (1) Eriolukorra juht ja eriolukorra tööde juht võivad otsustada kütteaine, toidu, ravimi või muu äratarvitatava vallasasja sundvõõrandamise riigi omandisse, kui asi on vältimatult vajalik eriolukorra töö tegemiseks ning muud võimalused asja õigeaegseks saamiseks puuduvad või on ebamõistlikult koormavad.  (2) Käesolevas paragrahvis sätestatud korras ei sundvõõrandata raha ega isikule kuuluvat vara, millele ei saa pöörata täitemenetluses sissenõuet.  **§ 28. Asja sundkasutus**  (1) Eriolukorra juht ja eriolukorra tööde juht võivad otsustada kinnisasja või selle osa, ehitise, sõiduki, masina, seadme või muu käesoleva seaduse §-s 27 nimetamata vallasasja ajutisse sundkasutusse võtmise, kui asja kasutamine on vältimatult vajalik eriolukorra töö tegemiseks ning muud võimalused asja õigeaegseks kasutamiseks puuduvad või on ebamõistlikult koormavad.  (2) Asja sundkasutus lõpeb eriolukorra juhi või eriolukorra tööde juhi määratud ajal, kuid kõige hiljem eriolukorra lõpetamisel.  **§ 29. Asja sundvõõrandamine ja sundkasutusse võtmine ning hüvitise maksmine**  (1) Asja sundvõõrandab või võtab sundkasutusse eriolukorra juhi või eriolukorra tööde juhi määratud ametiisik.  (2) Eriolukorra juht, eriolukorra tööde juht ja asja sundvõõrandav ametiisik võivad kohustada sundvõõrandatava või sundkasutusse võetava asja omanikku või valdajat toimetama vallasasja selle üleandmiseks määratud kohta.  /…/  **Riigikaitseseadus**  **§ 821. Asja sundkasutusse võtmine ja sundvõõrandamine**  (1) Kaitsevägi, Riigi Kaitseinvesteeringute Keskus ja Vabariigi Valitsuse volitatud täidesaatva riigivõimu asutus võib kõrgendatud kaitsevalmiduse, sõjaseisukorra, mobilisatsiooni ja demobilisatsiooni ajal võtta ajutiselt täidesaatva riigivõimu asutuse kasutusse isiku valduses oleva asja juhul, kui see on vältimatult vajalik kõrgendatud kaitsevalmiduse, mobilisatsiooni või demobilisatsiooni korraldamiseks või sõjaseisukorra lahendamiseks, sealhulgas riigikaitseülesande täitmise toetamiseks, lisaõppekogunemise korraldamiseks või käesoleva seaduse § 29 lõike 1 punktides 1 ja 3 sätestatud rahvusvahelises sõjalises koostöös osalemiseks.  (2) Kaitsevägi, Riigi Kaitseinvesteeringute Keskus ja Vabariigi Valitsuse volitatud täidesaatva riigivõimu asutus võib käesoleva paragrahvi lõike 1 alusel kasutusse võetava asja sundvõõrandada riigi omandisse, kui asi kasutamise käigus tõenäoliselt hävib või ei ole pärast kasutamist muul objektiivsel põhjusel isikule tagastatav.  /…/  Lisaks võimalik kohaldada asja sundkasutust ja sundvõõrandamist päästesündmusel Päästeseaduse § 20 lg 1 alusel. | **§ 110. Asja sundkasutusse võtmine ja sundvõõrandamine**  (1) Riigikaitselises kriisiolukorras ja eriolukorras võib Riigi Kaitseinvesteeringute Keskus, Päästeamet, Kaitsevägi või Vabariigi Valitsuse volitatud täidesaatva riigivõimu asutus võtta ajutiselt täidesaatva riigivõimu asutuse kasutusse isiku valduses oleva asja juhul, kui see on vajalik ulatusliku evakuatsiooni, varjumise või lisaõppekogunemise korraldamiseks, käesoleva seaduse § 131 lõike 1 punktides 1 ja 3 sätestatud rahvusvahelises sõjalises koostöös osalemiseks või kriisiolukorra lahendamiseks või selle lahendamise toetamiseks.  /…/ |
| **Olukord:** | Eriolukord, kõrgendatud kaitsevalmidus, sõjaseisukord, mobilisatsioon, demobilisatsioon | Eriolukord, riigikaitseline kriisiolukord. Lisaks ka ka päästesündmus |
| **Kohaldamise otsustab:** | Eriolukorra juht, eriolukorra tööde juht, tema määratud ametiisik (HOS); Kaitsevägi, RKIK, Vabariigi Valitsuse volitatud täidesaatva riigivõimu asutus (RiKS). | Riigi Kaitseinvesteeringute Keskus, Päästeamet, Kaitsevägi või Vabariigi Valitsuse volitatud täidesaatva riigivõimu asutus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | Konkreetne meede puudub  KoRS § 32 sätestab isikusamasuse tuvastamise isikut piiravamate meetmetega, kui eelnõus toodud isikut tõendava dokumendi kaasaskandmine. | **§ 47. Isikut tõendava dokumendi kaasaskandmine**  (1) Riigikaitselises kriisiolukorras, erakorralise ja sõjaseisukorra ajal on isik kohustatud avalikus kohas kaasas kandma isikut tõendavat või muud isikusamasuse tuvastamist võimaldavat dokumenti.  (2) Vabariigi Valitsus või tema volitatud täidesaatva riigivõimu asutus võib kriisiolukorras kohustada isikut avalikus kohas kaasas kandma isikut tõendavat või muud isikusamasuse tuvastamist võimaldavat dokumenti, kui see on vajalik kriisiolukorra lahendamiseks. |
| **Olukord:** | - | Kriisiolukord |
| **Kohaldab:** | - | * Kriisiolukorras Vabariigi Valitsus või tema volitatud täidesaatva riigivõimu asutus. * Riigikaitselises kriisiolukorras, erakorralise ja sõjaseisukorra ajal seadusest tulenev kohustus. |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Elektroonilise side seadus**  Tavaolukorras (lepingus reguleeritud juhul) kohaldatakse elektroonilise side seaduse § 66 (juurdepääsu piiramine sidevõrgule) ja § 98 (sideteenuse osutamise piiramine) | **§ 48. Sideteenuse ja sidevõrgule juurdepääsu piiramine**  Vabariigi Valitsus või tema volitatud täidesaatva riigivõimu asutus võib kriisiolukorras panna sideettevõtjale ettekirjutusega kohustuse piirata arvestades olemasolevaid tehnoloogilisi lahendusi lõppkasutajale sideteenuse osutamist või juurdepääsu sidevõrgule, kui see on vajalik kriisiolukorra lahendamiseks, sealhulgas avalikku korda ähvardava kõrgendatud ohu väljaselgitamiseks või tõrjumiseks. |
| **Olukord:** | *Tavaolukord* | Kriisiolukord |
| **Kohaldab:** | *Sideettevõtja* | Vabariigi Valitsus või tema volitatud täidesaatva riigivõimu asutus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | ***Korrakaitseseadus***  ***§ 44. Viibimiskeeld***  *(1)* ***Politsei või seaduses sätestatud juhul muu korrakaitseorgan*** *võib ajutiselt keelata isiku viibimise teatud isiku läheduses või teatud kohas, kohustada teda selle isiku lähedusest või sellest kohast lahkuma või isikule või kohale teatud kaugusele lähenemisest hoiduma järgmistel juhtudel:*  *1) isiku elu või tervist ähvardava vahetu ohu korral;*  *2) ülekaaluka avaliku huvi kaitseks;*  *3) kõrgendatud ohu väljaselgitamiseks või tõrjumiseks;*  *4) kaitstava isiku või valvatava objekti ohutuse tagamiseks;*  *5) süüteomenetluse läbiviimise tagamiseks või*  *6) riikliku järelevalve meetme kohaldamise tagamiseks.*  **Hädaolukorra seadus**  **§ 31. Viibimiskeeld ja muud liikumisvabaduse piirangud**  (1) Vabariigi Valitsus, eriolukorra juht, eriolukorra tööde juht ja eriolukorra juhi määratud ametiisik võivad kohustada isikut eriolukorra piirkonnast või selle osast lahkuma ning keelata tal eriolukorra piirkonnas või selle osas viibida, kui see on vajalik eriolukorra väljakuulutamise põhjustanud hädaolukorra lahendamiseks (edaspidi viibimiskeeld). Võimaluse korral säilitatakse isikule juurdepääs tema elu- või tööruumile.  (2) Kui viibimiskeeld kehtestatakse määramata arvu isikute suhtes üldkorraldusena, tagab viibimiskeelu kohaldamise otsustaja viibimiskeelu koha tähistamise arusaadaval viisil. Kui määramata arvu isikute suhtes kehtestatud viibimiskeeld hõlmab suuremat kui ühe ruutkilomeetri suurust ala, avalikustatakse teave viibimiskeelu kohta viivitamata massiteabevahendites.  (3) Vabariigi Valitsus ja eriolukorra juht võivad kehtestada korraldusega käesoleva paragrahvi lõikes 1 nimetamata liikumisvabaduse piirangu eriolukorra piirkonnas, kui see on vajalik eriolukorra väljakuulutamise põhjustanud hädaolukorra lahendamiseks.  (4) Käesoleva paragrahvi lõikes 1 nimetatud viibimiskeeld, lõikes 3 nimetatud liikumisvabaduse piirang või muu liikumisvabaduse piirang kehtib korralduses määratud ajani, kuid kõige kauem eriolukorra lõpetamiseni.  **Nakkushaiguste ennetamise ja tõrje seadus**  **§ 27. Karantiini kehtestamine ja lõpetamine**  (1) Karantiin on eriti ohtliku nakkushaiguse haiguskoldest väljapoole leviku vältimiseks või tõkestamiseks kohaldatav:  1) viibimiskeeld korrakaitseseaduse tähenduses;  /…/  **§ 28. Nakkushaiguste epideemilise leviku tõkestamine**  /…/  (3) Käesoleva paragrahvi lõike 2 punktis 3 nimetatud terviseuuringuks ja nakkushaiguse diagnoosimiseks võib kohustada isikuid, kes asuvad haiguskoldes või piirkonnas, kus on oht haiguskolde tekkimiseks, ja nendega seotud nakkuskahtlaseid isikuid. Terviseuuringust ja nakkushaiguse diagnoosimisest keeldumisel võib kohaldada isikute suhtes käesolevas seaduses sätestatud viibimiskeeldu või liikumisvabaduse piirangut.  /…/  (5) Eriti ohtliku nakkushaiguse leviku tõkestamiseks võib Terviseamet, kui see on vältimatult vajalik, haldusaktiga lisaks käesoleva paragrahvi lõikes 2 sätestatud meetmetele ja piirangutele ajutiselt:  /…/  3) kehtestada muid liikumisvabaduse piiranguid. | **§ 49. Viibimiskeeld**  (1) **Vabariigi Valitsus** või tema volitatud täidesaatva riigivõimu asutus võib kriisiolukorras ajutiselt keelata isiku viibimise teatud kohas või kohustada teda sellest kohast lahkuma, kui see on vajalik kriisiolukorra lahendamiseks, sealhulgas kõrgendatud ohu ennetamiseks.  /…/ |
| **Olukord:** | Tavaolukorras riikliku järelevalve tegemine, eriolukord. | Kriisiolukord |
| **Kohaldab:** | PPA või seaduses sätestatud juhul muu korrakaitseorgan, Vabariigi Valitsus, eriolukorra juht, eriolukorra tööde juht ja eriolukorra juhi määratud ametiisik, Terviseamet. | Vabariigi Valitsus või tema volitatud täidesaatva riigivõimu asutus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Hädaolukorra seadus**  **§ 31. Viibimiskeeld ja muud liikumisvabaduse piirangud**  (1) Vabariigi Valitsus, eriolukorra juht, eriolukorra tööde juht ja eriolukorra juhi määratud ametiisik võivad kohustada isikut eriolukorra piirkonnast või selle osast lahkuma ning keelata tal eriolukorra piirkonnas või selle osas viibida, kui see on vajalik eriolukorra väljakuulutamise põhjustanud hädaolukorra lahendamiseks (edaspidi viibimiskeeld). Võimaluse korral säilitatakse isikule juurdepääs tema elu- või tööruumile.  (2) Kui viibimiskeeld kehtestatakse määramata arvu isikute suhtes üldkorraldusena, tagab viibimiskeelu kohaldamise otsustaja viibimiskeelu koha tähistamise arusaadaval viisil. Kui määramata arvu isikute suhtes kehtestatud viibimiskeeld hõlmab suuremat kui ühe ruutkilomeetri suurust ala, avalikustatakse teave viibimiskeelu kohta viivitamata massiteabevahendites.  (3) Vabariigi Valitsus ja eriolukorra juht võivad kehtestada korraldusega käesoleva paragrahvi lõikes 1 nimetamata liikumisvabaduse piirangu eriolukorra piirkonnas, kui see on vajalik eriolukorra väljakuulutamise põhjustanud hädaolukorra lahendamiseks.  (4) Käesoleva paragrahvi lõikes 1 nimetatud viibimiskeeld, lõikes 3 nimetatud liikumisvabaduse piirang või muu liikumisvabaduse piirang kehtib korralduses määratud ajani, kuid kõige kauem eriolukorra lõpetamiseni.  **Nakkushaiguste ennetamise ja tõrje seadus**  **§ 27. Karantiini kehtestamine ja lõpetamine**  (1) Karantiin on eriti ohtliku nakkushaiguse haiguskoldest väljapoole leviku vältimiseks või tõkestamiseks kohaldatav:  1) viibimiskeeld korrakaitseseaduse tähenduses;  /…/  **§ 28. Nakkushaiguste epideemilise leviku tõkestamine**  /…/  (3) Käesoleva paragrahvi lõike 2 punktis 3 nimetatud terviseuuringuks ja nakkushaiguse diagnoosimiseks võib kohustada isikuid, kes asuvad haiguskoldes või piirkonnas, kus on oht haiguskolde tekkimiseks, ja nendega seotud nakkuskahtlaseid isikuid. Terviseuuringust ja nakkushaiguse diagnoosimisest keeldumisel võib kohaldada isikute suhtes käesolevas seaduses sätestatud viibimiskeeldu või liikumisvabaduse piirangut.  /…/  (5) Eriti ohtliku nakkushaiguse leviku tõkestamiseks võib Terviseamet, kui see on vältimatult vajalik, haldusaktiga lisaks käesoleva paragrahvi lõikes 2 sätestatud meetmetele ja piirangutele ajutiselt:  /…/  3) kehtestada muid liikumisvabaduse piiranguid. | **§ 50. Liikumispiirang**  (1) Vabariigi Valitsus või tema volitatud täidesaatva riigivõimu asutus võib kriisiolukorras ajutiselt keelata isikul teatud territooriumilt lahkumise ning kehtestada muid nõudeid ja tingimusi isikute liikumisele avalikus kohas, kui see on vajalik kriisiolukorra lahendamiseks.  /…/ |
| **Olukord:** | Tavaolukord, eriolukord. | Kriisiolukord |
| **Kohaldab:** | Vabariigi Valitsus, eriolukorra juht, eriolukorra tööde juht ja eriolukorra juhi määratud ametiisik; Terviseamet | Vabariigi Valitsus või tema volitatud täidesaatva riigivõimu asutus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | *Kogunemisvabaduse piirangud võivad olla selle keelamine (nt KorS § 62, HOS § 32 lg 1, ErSS § 17 lg 1 p 6, RiKS § 20 lg 2), laialisaatmine või muu lõpetamine (KorS § 73), osavõtjate arvu piiramine selle rahumeelsuse ja kontrollitavuse tagamiseks või üksikute isikute koosolekul osalemise või neil oma seisukohtade väljendamise keelamine (KorS § 71), samuti karistamine keelatud koosoleku korraldamise või sellel osalemise eest (KarS § 265) või koosoleku korraldamise eest seaduses sätestatud nõudeid rikkudes (KarS § 2641). Kogunemisvabaduse piiranguks on ka ettekirjutus viia koosolek läbi muul ajal või muus kohas, kui on korraldaja soovinud (KorS § 69).*  **Hädaolukorra seadus**  **§ 32. Avalike koosolekute ja avalike ürituste pidamise piirangud**  (1) Vabariigi Valitsus ja eriolukorra juht võivad korraldusega piirata avalike koosolekute ja avalike ürituste pidamist eriolukorra piirkonnas või keelata nende pidamise eriolukorra piirkonnas, kui see on vältimatult vajalik eriolukorra väljakuulutamise põhjustanud hädaolukorra lahendamiseks.  /…/  **Erakorralise seisukorra seadus**  **§ 17. Vabariigi Valitsuse pädevus erakorralise seisukorra ajal**  (1) Erakorralise seisukorra ajal võib Vabariigi Valitsus Eesti põhiseaduslikku korda ähvardava ohu kõrvaldamiseks:  /…/  6) keelata koosolekute, demonstratsioonide ja pikettide korraldamise ning muud isikute kogunemised avalikes kohtades;  /…/  **Riigikaitseseadus**  **§ 20. Isikute põhiõigusi ja -vabadusi piiravad meetmed sõjaseisukorra ajal**  /…/  (2) Vabariigi Valitsus võib kuni sõjaseisukorra lõppemiseni keelata avalikku korda ähvardava ohu ennetamiseks avalike ürituste ja koosolekute pidamise, sõltumata nende eesmärgist ning pidamise kohast.  /…/  **Nakkushaiguste ennetamise ja tõrje seadus**  **§ 28. Nakkushaiguste epideemilise leviku tõkestamine**  /…/  (5) Eriti ohtliku nakkushaiguse leviku tõkestamiseks võib Terviseamet, kui see on vältimatult vajalik, haldusaktiga lisaks käesoleva paragrahvi lõikes 2 sätestatud meetmetele ja piirangutele ajutiselt:  /…/  3) kehtestada muid liikumisvabaduse piiranguid. | **§ 51. Avaliku kogunemise korraldamise ja pidamise keelamine**  Vabariigi Valitsus või tema volitatud täidesaatva riigivõimu asutus võib eriolukorras eriolukorra piirkonnas, erakorralise seisukorra või sõjaseisukorra ajal keelata avaliku koosoleku või avaliku ürituse korraldamise või pidamise, kui see on vajalik kriisiolukorra lahendamiseks. |
| **Olukord:** | Tavaolukord, eriolukord eriolukorra piirkonnas, erakorraline seisukord, sõjaseisukord | Eriolukorra ajal eriolukorra piirkonnas, erakorraline seisukord, sõjaseisukord |
| **Kohaldab:** | Eriolukorra juht, Vabariigi Valitsus, Terviseamet | Vabariigi Valitsus või tema volitatud täidesaatva riigivõimu asutus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Riigikaitseseadus**  **§ 15. Isikute põhiõiguste ja -vabaduste piiramine kõrgendatud kaitsevalmiduse ajal**  /…/  (4) Vabariigi Valitsus, peaminister ja Kaitseväe juhataja, samuti Kaitseväe juhataja volitatud ülem võib kõrgendatud kaitsevalmiduse **ajal kohustada massiteabevahendi valdajat**, elektroonilise side ettevõtjat ning muud isikut avaldama või edastama tasuta, muutmata kujul ja viivitamata või ettenähtud ajal sõjalise tegevuse ettevalmistamiseks, mobilisatsiooni või lisaõppekogunemise korraldamiseks, isiku valduses oleva asja sundkasutusse võtmise või selle sundvõõrandamise ja töökohustuse rakendamiseks, riigivara valitsemise üleandmiseks või ajutiseks kasutuseks võtmiseks, riigikaitseülesannete täitmiseks ja piiravate meetmete kohaldamiseks vajalikke teateid ning käesolevas seaduses sätestatud juhul õigusakte.  /…/  **Hädaolukorra seadus**  **§ 13. Massiteabevahendi valdaja ja elektroonilise side ettevõtja kohustused hädaolukorrast teavitamisel**  Vabariigi Valitsus, eriolukorra juht, eriolukorra tööde juht ja käesoleva seaduse § 14 lõikes 1 nimetatud asutus võivad olemasolevatest tehnoloogilistest lahendustest lähtudes kohustada massiteabevahendi valdajat ja elektroonilise side ettevõtjat avaldama või edastama muutmata kujul ja tasuta teate hädaolukorra ohu, hädaolukorra ja selle lahendamise kohta, sealhulgas teate eriolukorra väljakuulutamise, muutmise või lõpetamise kohta, ning käitumisjuhiseid. Teade avaldatakse viivitamata või teate esitaja määratud ajal.  **Erakorralise seisukorra seadus**  **17. Vabariigi Valitsuse pädevus erakorralise seisukorra ajal**  (1) Erakorralise seisukorra ajal võib Vabariigi Valitsus Eesti põhiseaduslikku korda ähvardava ohu kõrvaldamiseks:  /…/  17) esitada massiteabevahendite valdajatele erakorralise seisukorraga seotud teateid kohustuslikuks avaldamiseks massiteabevahendites. | **§ 52. Teadete ja õigusaktide avaldamise kohustus**  (1) Vabariigi Valitsus, kriisiolukorra juht, kriisiolukorra lahendamise eest vastutav asutus, samuti nende volitatud isik võivad kriisiolukorras kohustada massiteabevahendi valdajat, elektroonilise side ettevõtjat ning muud isikut avaldama või edastama arvestades olemasolevaid tehnoloogilisi lahendusi tasuta, muutmata kujul ja ettenähtud ajal kriisiolukorra lahendamiseks vajalikke teateid, käitumisjuhiseid ning käesolevas seaduses sätestatud juhul õigusakte.  (2) Käesoleva seaduse § 31 lõigete 5 ja 6 alusel määratud kriisiolukorra lahendamise eest vastutav asutus ja elutähtsa teenuse korraldaja võivad käesoleva paragrahvi lõikes 1 sätestatud kujul massiteabevahendi valdajat, elektroonilise side ettevõtjat ning muud isikut avaldama või edastama tasuta, muutmata kujul ja ettenähtud ajal teate nende vastutada olevate sündmuste kohta, kui on vajalik suurel hulgal inimeste teavitamine ja käitumisjuhiste jagamine. |
| **Olukord:** | Kõrgendatud kaitsevalmidus, mobilisatsioon, demobilisatsioon, lisaõppekogunemine, erakorraline seisukord, hädaolukorra oht, hädaolukord. | Kriisiolukord |
| **Kohaldab:** | Vabariigi Valitsus, peaminister ja Kaitseväe juhataja, Kaitseväe juhataja volitatud ülem, eriolukorra juht, eriolukorra tööde juht, Vabariigi Valitsuse määratud täidesaatva riigivõimu asutus või elutähtsa teenuse toimepidevust korraldav asutus. | Vabariigi Valitsus, kriisiolukorra juht, kriisiolukorra lahendamise eest vastutav asutus, samuti nende volitatud isik; Elutähtsa teenuse korraldaja tema vastutusel oleva sündmuse kohta. |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **§ 24. Isikute põhiõiguste ja -vabaduste piiramine mobilisatsiooni ettevalmistamiseks ja korraldamiseks**  (1) **Vabariigi Valitsus võib mobilisatsiooni ettevalmistamiseks ja korraldamiseks** kehtestada Eestist lahkumise keelu vähemalt 18-aastasele kaitseväekohustuslasele ning sõjaaja ametikohale nimetatud kaitseväekohustuseta Kaitseliidu tegevliikmele.  /…/ | **§ 54. Kaitseväekohustuslase Eestist lahkumise piiramine**  (1) **Vabariigi Valitsus võib mobilisatsiooni ettevalmistamiseks ja läbiviimiseks kehtestada** Eestist lahkumise keelu vähemalt 18-aastasele kaitseväekohustuslasele ning sõjaaja ametikohale nimetatud isikule, kui see on vajalik mobilisatsiooni korraldamiseks.  /…/ |
| **Olukord:** | Mobilisatsiooni ettevalmistus, mobilisatsioon | Riigikaitseline kriisiolukord |
| **Kohaldab:** | Vabariigi Valitsus | Vabariigi Valitsus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Riigikaitseseadus**  **§ 15. Isikute põhiõiguste ja -vabaduste piiramine kõrgendatud kaitsevalmiduse ajal**  (1) **Vabariigi Valitsus** võib kõrgendatud kaitsevalmiduse ajal kehtestada töökohustuse rakendamise tagamiseks Eestist lahkumise **keelu töö- või teenistussuhtest tuleneva töökohustusega isikule.**  /…/ | **§ 55. Kriisiülesande täitmiseks vajaliku töökohustusega isiku Eestist lahkumise piiramine**  (1) Vabariigi Valitsus võib riigikaitselise kriisiolukorra ajal kehtestada Eestist lahkumise keelu kriisiülesande täitmiseks vajaliku töökohustusega isikule, kui tema Eestis viibimine on vajalik riigikaitselise kriisiolukorra lahendamiseks.  /…/ |
| **Olukord:** | Kõrgendatud kaitsevalmidus | Riigikaitseline kriisiolukord |
| **Kohaldab:** | Vabariigi Valitsus | Vabariigi Valitsus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Erakorralise seisukorra seadus**  **§ 17. Vabariigi Valitsuse pädevus erakorralise seisukorra ajal**  (1) Erakorralise seisukorra ajal võib Vabariigi Valitsus Eesti põhiseaduslikku korda ähvardava ohu kõrvaldamiseks:  /…/  3) kehtestada politseitunni – keelu kindlaksmääratud ajavahemikul viibida tänavatel ja muudes avalikes kohtades ilma selleks eraldi väljaantava läbipääsuloata ja isikut tõendava dokumendita;  /…/ | **§ 59. Keelutund**  (1) Vabariigi Valitsus võib erakorralise või sõjaseisukorra ajal keelata kindlaksmääratud ajavahemikus liikumise kogu riigis või suures osas riigi territooriumil (edaspidi keelutund), kui see on vajalik kriisiolukorra lahendamiseks.  (2) Keelutunni kehtestamisest võib ette näha erandeid ja sellele võib kehtestada kõrvaltingimusi. |
| **Olukord:** | Erakorraline seisukord | Erakorraline seisukord, sõjaseisukord |
| **Kohaldab:** | Vabariigi Valitsus | Vabariigi Valitsus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Erakorralise seisukorra seadus**  **§ 19. Mittetulundusühingute ja nende liitude, sealhulgas erakondade ning töötajate ja tööandjate ühingute tegevuse peatamine erakorralise seisukorra ajal**  (1) Erakorralise seisukorra juht võib esitada Riigikohtule taotluse mittetulundusühingute ja nende liitude, sealhulgas erakondade ning töötajate ja tööandjate ühingute tegevuse peatamiseks erakorralise seisukorra lõppemiseni, põhjendades seda ühingu või selle liidu või erakonna Eesti põhiseaduslikku korda ohustava tegevusega.  (2) Riigikohus vaatab käesoleva paragrahvi 1. lõikes nimetatud taotluse läbi kolme päeva jooksul, arvates taotluse saabumisest.  (3) Riigikohus otsustab käesoleva paragrahvi 1. lõikes nimetatud ühingu või selle liidu või erakonna tegevuse peatamise erakorralise seisukorra lõppemiseni või jätab erakorralise seisukorra juhi taotluse rahuldamata. | **§ 60. Ettevõtja, ühingu ja sihtasutuse tegevusele tingimuste seadmine või peatamine**  (1) Vabariigi Valitsus võib erakorralise või sõjaseisukorra ajal peatada osaliselt või täielikult äriühingu, füüsilisest isikust ettevõtja, mittetulundusühingu või sihtasutuse tegevuse või kehtestada nende tegevusele tingimusi, kui see on vajalik kriisiolukorra lahendamiseks.  (2) Erakonna ning töötajate ja tööandjate ühingu tegevuse peatamise otsustab Riigikohus Vabariigi Valitsuse taotlusel viivitamata põhiseaduslikkuse järelevalve kohtumenetluse seaduses sätestatud korras. |
| **Olukord:** | Erakorraline seisukord | Erakorraline seisukord, sõjaseisukord |
| **Kohaldab:** | Erakorralise seisukorra juhi taotlusel Riigikohus | * Vabariigi Valitsus; * Riigikohus erakonna ning töötajate ja tööandjate ühingu tegevuse peatamisel. |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Riigikaitseseadus**  **§ 20. Isikute põhiõigusi ja -vabadusi piiravad meetmed sõjaseisukorra ajal**  /…/  (4) Vabariigi Valitsus võib kuni sõjaseisukorra lõppemiseni piirata teatud liiki või teatud tunnustele vastavate vallasasjade müüki, keelata nende väljaveo riigist või teatud piirkonnast, samuti määrata neile sundhindu juhul, kui need vallasasjad on vajalikud elanikkonna esmavajaduste rahuldamiseks või riigi sõjalise kaitsmise toetamiseks.  /…/  **Erakorralise seisukorra seadus**  **§ 17. Vabariigi Valitsuse pädevus erakorralise seisukorra ajal**  (1) Erakorralise seisukorra ajal võib Vabariigi Valitsus Eesti põhiseaduslikku korda ähvardava ohu kõrvaldamiseks:  /…/  11) piirata või keelata relvade, mürkainete ja alkohoolsete jookide müüki;  12) kehtestada toiduainete müügi erikorra;  13) kehtestada mootorikütuse müügi erikorra;  /…/  **Ravimiseadus**  **§ 15. Vabariigi Valitsuse, valdkonna eest vastutavate ministrite ja Ravimiameti ülesanded**  /…/  (8) Hädaolukorras, eriolukorras, erakorralises seisukorras ja sõjaseisukorras, kui see on vajalik inimeste elu ja tervise kaitseks ning kõigi kehtestatud nõuete täitmine ei võimaldaks tagada elanikkonna ja raviasutuste katkematut varustatust ravimitega, võib Ravimiamet ajutiselt piirata ravimite väljastamist ning lubada erandeid käesolevas seaduses ja selle alusel kehtestatud ravimite käitlemise nõuete, ravimi müügiloa nõuete, ravimite kliiniliste uuringute nõuete, ravimi ohutusalase teabe esitamise nõuete ja teabe edastamise nõuete täitmisest. Samuti võib Ravimiamet hädaolukorra, eriolukorra, erakorralise seisukorra ja sõjaseisukorra ajal, kui see on vajalik inimeste elu ja tervise kaitseks, piirata ravimireklaami. | **§ 61. Majandustegevuse piiramine**  (1) Vabariigi Valitsus või tema volitatud täidesaatva riigivõimu asutus võib erakorralise või sõjaseisukorra ajal keelata osaliselt või täielikult teatud liiki või teatud tunnustele vastavate teenuste osutamise ning vallasasjade tootmise ja müügi, vallasasjade sisseveo riiki ja väljaveo riigist või teatud piirkonnast kui see on vajalik kriisiolukorra lahendamiseks.  (2) Käesoleva paragrahvi lõike 1 alusel vallasasja müügi piiramise korral võib muu hulgas kehtestada koguselisi piiranguid, samuti piiranguid müügi aja ja viisi ning üldiste tunnuste alusel kindlaksmääratud isikute kohta, kellele vallasasja müüa võib.  (3) Vabariigi Valitsus või tema volitatud minister võib erakorralise või sõjaseisukorra ajal kehtestada müüdavate vallasasjade kogused, sundhinnad ja muud vajalikud tingimused ning kehtestada nende müügi erikorra, kui see on vajalik kriisiolukorra lahendamiseks, sealhulgas elanikkonnakaitse ja ühiskonna toimimise tagamiseks.  (4) Vabariigi Valitsus või tema volitatud minister võib kehtestada erakorralise või sõjaseisukorra ajal vallasasjade ostueesõiguse riigi kasuks. |
| **Olukord:** | Hädaolukord, eriolukord, erakorraline seisukord, sõjaseisukord | Erakorraline seisukord, sõjaseisukord |
| **Kohaldab:** | Vabariigi Valitsus, Ravimiamet | * Vabariigi Valitsus või tema volitatud täidesaatva riigivõimu asutus; * Vabariigi Valitsus või tema volitatud minister. |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Riigikaitseseadus**  **§ 20. Isikute põhiõigusi ja -vabadusi piiravad meetmed sõjaseisukorra ajal**  /…/  (3) Vabariigi Valitsus võib kuni sõjaseisukorra lõppemiseni **peatada avalikku korda ähvardava ohu ennetamiseks streigid ja töösulud ning keelata nende korraldamise, sõltumata asutusest ja organisatsioonist.**  /…/  **Erakorralise seisukorra seadus**  **§ 17. Vabariigi Valitsuse pädevus erakorralise seisukorra ajal**  (1) Erakorralise seisukorra ajal võib Vabariigi Valitsus Eesti põhiseaduslikku korda ähvardava ohu kõrvaldamiseks:  /…/  5) keelata streikide ja töösulgude korraldamise;  /…/ | **§ 62. Streikide ja töösulgude keelamine**  Vabariigi Valitsus võib erakorralise või sõjaseisukorra ajal keelata streigid ja töösulud, kui see on vajalik kriisiolukorra lahendamiseks. |
| **Olukord:** | Erakorraline seisukord, sõjaseisukord | Erakorraline seisukord, sõjaseisukord |
| **Kohaldab:** | Vabariigi Valitsus | Vabariigi Valitsus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Riigikaitseseadus**  **§ 20. Isikute põhiõigusi ja -vabadusi piiravad meetmed sõjaseisukorra ajal**  /…/  (7) Vabariigi Valitsus, peaminister ja sisejulgeoleku tagamise valdkonna eest vastutav minister võivad kuni sõjaseisukorra lõppemiseni **peatada meediateenuste osutamise ning ajakirjandusväljaande väljaandmise, kui on alust arvata, et nende vahendusel avalikustatav teave võib ohustada riigi sõjalist kaitsmist või muul viisil riigi julgeolekut.**  **Erakorralise seisukorra seadus**  **§ 17. Vabariigi Valitsuse pädevus erakorralise seisukorra ajal**  (1) Erakorralise seisukorra ajal võib Vabariigi Valitsus Eesti põhiseaduslikku korda ähvardava ohu kõrvaldamiseks:  /…/  8) peatada raadio- ja telesaadete edastamise ning ajakirjandusväljaannete väljaandmise;  /…/  **Meediateenuste seadus**  **§ 51. Meediateenuse vastuvõtmise ja taasedastamise vabadus**  /…/  (2) Tarbijakaitse ja Tehnilise Järelevalve Amet võib teha teisest Euroopa Liidu liikmesriigist pärit audiovisuaalmeedia teenuse taasedastajale taasedastamise lõpetamise ettekirjutuse järgmistel tingimustel:  /…/ | **§ 64. Meediateenuse osutamise ja ajakirjandusväljaande väljaandmise piiramine**  Vabariigi Valitsus või tema volitatud täidesaatva riigivõimu asutus võib erakorralise või sõjaseisukorra ajal keelata osaliselt või täielikult meediateenuse osutamise ja ajakirjandusväljaande väljaandmise, kui see on vajalik kriisiolukorra lahendamiseks. |
| **Olukord:** | Tavaolukord, erakorraline seisukord, sõjaseisukord. | Erakorraline seisukord, sõjaseisukord |
| **Kohaldab:** | Vabariigi Valitsus, peaminister ja sisejulgeoleku tagamise valdkonna eest vastutav minister, Tarbijakaitse ja Tehnilise Järelevalve Amet | Vabariigi Valitsus või tema volitatud täidesaatva riigivõimu asutus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | *Tavaolukorras infoühiskonna teenuse InfoTSi § 131 võimaldab Tarbijakaitse ja Tehnilise Järelevalve Ametil piirata infoühiskonna teenust (nt uudisteportaal või muu veebileht või rakendus), kui selle kaudu üldsusele levitatud teabega kihutatakse vihkamisele, vägivallale või diskrimineerimisele kodakondsuse, etnilise päritolu, keele, usutunnistuse või muude Eesti Vabariigi põhiseaduse §-s 12 nimetatud asjaolude tõttu, õhutatakse sõda või õigustatakse sõjakuritegusid ning kui see on vajalik riigi julgeoleku tagamiseks.* | **§ 65. Infoühiskonna teenuste piiramine**  Vabariigi Valitsus või tema volitatud täidesaatva riigivõimu asutus võib erakorralise või sõjaseisukorra ajal keelata osaliselt või täielikult infoühiskonna teenuse osutamise, kui see on vajalik kriisiolukorra lahendamiseks. |
| **Olukord:** | *Tavaolukord* | Erakorraline seisukord, sõjaseisukord |
| **Kohaldab:** | *Tarbijakaitse ja Tehnilise Järelevalve Amet* | Vabariigi Valitsus või tema volitatud täidesaatva riigivõimu asutus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Erakorralise seisukorra seadus**  **§ 17. Vabariigi Valitsuse pädevus erakorralise seisukorra ajal**  (1) Erakorralise seisukorra ajal võib Vabariigi Valitsus Eesti põhiseaduslikku korda ähvardava ohu kõrvaldamiseks:  /…/  16) **keelata valitsusasutustel ja kohaliku omavalitsuse organitel teatud liiki informatsiooni andmise**;  /…/ | **§ 66. Teabele juurdepääsu piiramine**  (1) Vabariigi Valitsus või tema volitatud täidesaatva riigivõimu asutus võib erakorralise või sõjaseisukorra ajal piirata juurdepääsu teabele, mida avaliku teabe seaduse alusel ei või tunnistada asutusesiseseks kasutamiseks mõeldud teabeks, kui see on vajalik kriisiolukorra lahendamiseks.  /…/ |
| **Olukord:** | Erakorraline seisukord | Erakorraline seisukord, sõjaseisukord |
| **Kohaldab:** | Vabariigi Valitsus | Vabariigi Valitsus või tema volitatud täidesaatva riigivõimu asutus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | **Riigikaitseseadus**  **§ 20. Isikute põhiõigusi ja -vabadusi piiravad meetmed sõjaseisukorra ajal**  /…/  (5) Vabariigi Valitsus võib kuni sõjaseisukorra lõppemiseni **piirata sidevahendite kasutamist** juhul, kui on alust arvata, et nende vahendusel levitatav teave võib ohustada riigi sõjalist kaitsmist või muul viisil riigi julgeolekut.  /…/  **Erakorralise seisukorra seadus**  **§ 17. Vabariigi Valitsuse pädevus erakorralise seisukorra ajal**  (1) Erakorralise seisukorra ajal võib Vabariigi Valitsus Eesti põhiseaduslikku korda ähvardava ohu kõrvaldamiseks:  /…/  14) kehtestada piirangud sidevahendite kasutamisele;  /…/ | **§ 67. Sidevahendite kasutamise piiramine**  Vabariigi Valitsus või tema volitatud täidesaatva riigivõimu asutus võib erakorralise või sõjaseisukorra ajal piirata sidevahendite kasutamist, kui see on vajalik kriisiolukorra lahendamiseks. |
| **Olukord:** | Erakorraline seisukord, sõjaseisukord | Erakorraline seisukord, sõjaseisukord |
| **Kohaldab:** | Vabariigi Valitsus | Vabariigi Valitsus või tema volitatud täidesaatva riigivõimu asutus |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | *Kehtivas õiguses tavaolukorras lubatud:*   * *JASi alusel julgeolekuasutusele JASis sätestatud teabehankeks ja oma ülesannete täitmiseks kuriteo tõkestamisel;* * *PPA-le kriminaalmenetluses jälitustoimingu tegemisel krimininaalmenetluse seadustikus sätestatu kohaselt;* * *Kaitseväe puhul teabe hankimiseks väljaspool Eesti Vabariigi territooriumi asuva konventsionaalse vastase või missioonil viibiva Kaitseväe üksust ohustava teguri kohta.* | **§ 68. Sõnumisaladuse õiguse piiramine**  (1) Erakorralise või sõjaseisukorra ajal võib julgeolekuasutus ja Vabariigi Valitsuse volitusel Politsei- ja Piirivalveamet ja Kaitsevägi piirata sõnumisaladuse õigust käesoleva paragrahvi lõikes 2 sätestatud toiminguga, kui see on erakorralise või sõjaseisukorra lahendamiseks vältimatult vajalik.  (2) Sõnumisaladuse õiguse piiramiseks võib käesoleva paragrahvi lõikes 1 nimetatud haldusorgan teha teabe kogumisel järgmisi toiminguid:  1) vaadata läbi postisaadetist;  2) kuulata või vaadata pealt või salvestada elektroonilise side võrgu kaudu edastatavat sõnumit või muud teavet;  3) kuulata või vaadata pealt või salvestada muul viisil edastatavat teavet.  (3) Käesoleva paragrahvi lõike 2 punktides 2 ja 3 nimetatud toimingu tegemisel on lubatud varjatult siseneda hoonesse, ruumi, sõidukisse, piirdega alale või arvutisüsteemi juhul, kui see on vältimatult vajalik toimingu eesmärgi saavutamiseks.  /…/ |
| **Olukord:** | *Tavaolukord* | Erakorraline seisukord, sõjaseisukord |
| **Kohaldab:** | *Kaitsevägi, PPA, julgeolekuasutus (kohtu loal).* | * Julgeolekuasutus **halduskohtu loal**; * Vabariigi Valitsuse volitusel ka Politsei- ja Piirivalveamet ja Kaitsevägi **halduskohtu loal**. |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | *Kehtivas õiguses tavaolukorras lubatud:*   * *JASi alusel julgeolekuasutusele JASis sätestatud teabehankeks ja oma ülesannete täitmiseks kuriteo tõkestamisel;* * *PPA-le kriminaalmenetluses jälitustoimingu tegemisel krimininaalmenetluse seadustikus sätestatu kohaselt;*   *Kaitseväe puhul teabe hankimiseks väljaspool Eesti Vabariigi territooriumi asuva konventsionaalse vastase või missioonil viibiva Kaitseväe üksust ohustava teguri kohta.* | **§ 69. Kodu, perekonna- ja eraelu puutumatuse õiguse piiramine**  (1) Erakorralise või sõjaseisukorra ajal võib julgeolekuasutus ja Vabariigi Valitsuse volitusel Politsei- ja Piirivalveamet ja Kaitsevägi piirata isiku õigust kodu, perekonna- ja eraelu puutumatusele käesoleva paragrahvi lõikes 2 sätestatud toiminguga, kui see on erakorralise või sõjaseisukorra lahendamiseks vältimatult vajalik.  (2) Kodu, perekonna- ja eraelu puutumatuse õiguse piiramiseks võib käesoleva paragrahvi lõikes 1 nimetatud haldusorgan teha järgmisi toiminguid:  1) isikut, asja või paikkonda varjatult jälgida;  2) isikusamasust varjatult tuvastada;  3) koguda elektroonilise side võrgu kaudu edastatavate sõnumite edastamise fakti, kestuse, viisi ja vormi ning edastaja või vastuvõtja isiku ja asukoha kohta andmeid;  4) varjatult siseneda ruumi, hoonesse, piirdega alale, sõidukisse või arvutisüsteemi teabe varjatud kogumiseks, salvestamiseks või selleks vajalike tehniliste abivahendite paigaldamiseks ja eemaldamiseks;  5) asja varjatult läbi vaadata ning vajaduse korral seda varjatult muuta, rikkuda või asendada.  /…/ |
| **Olukord:** | *Tavaolukord* | Erakorraline seisukord, sõjaseisukord |
| **Kohaldab:** | *Kaitsevägi, PPA, julgeolekuasutus (varjatud sisenemine kohtu loal).* | * Julgeolekuasutus; * Vabariigi Valitsuse volitusel ka Politsei- ja Piirivalveamet ja Kaitsevägi; * Varjatud sisenemine **halduskohtu loal**. |

|  |  |  |
| --- | --- | --- |
|  | **Kehtiv regulatsioon** | **Tsiviilkriisi ja riigikaitse seaduse eelnõu** |
| **Piirav meede:** | *Puudub* | **§ 72. Rahaliste hüvitiste ja toetuste maksmise erisused**  (1) Kui erakorralise või sõjaseisukorra ajal on vaja kasutada täiendavaid riigi rahalisi vahendeid riigi kaitsmiseks, sealhulgas riigi eelarvelise jätkusuutlikkuse tagamiseks, võib Vabariigi Valitsus vähendada rahaliste hüvitiste ja toetuste suurust või peatada nende maksmise käesolevas paragrahvis sätestatud tingimustel.  (2) Hüvitisi, millega tagatakse isiku asendussissetulek, võib vähendada kuni summani, mis võrdub eelmise kalendriaasta Vabariigi Valitsuse kehtestatud töötasu alammääraga. Asendussissetulekuks käesoleva seaduse mõistes loetakse eelkõige:  1) pension, mida makstakse riikliku pensionikindlustuse seaduse või muu seaduse alusel;  2) rahvapensioni ja kahepoolse lepingu alusel makstava pensioni vahe, mida makstakse riikliku pensionikindlustuse seaduse § 42 lõike 5 alusel;  3) vanemahüvitis, mida makstakse perehüvitiste seaduse alusel;  4) töövõimetoetus, mida makstakse töövõimetoetuse seaduse alusel;  5) töötuskindlustushüvitis, hüvitis tööandja maksejõuetuse korral ja kindlustushüvitis koondamise korral, mida makstakse töötuskindlustuse seaduse alusel;  6) töötutoetus, mida makstakse tööturumeetmete seaduse alusel;  7) sotsiaaltoetus, mida makstakse sotsiaalhoolekande seaduse § 140 alusel;  8) ajutise töövõimetuse hüvitised, mida makstakse ravikindlustuse seaduse alusel.  (3) Lõikes 2 nimetamata rahalisi hüvitisi või toetusi, mis ei ole asendussissetulekud, võib vähendada või peatada nende maksmise.  (4) Toimetulekutoetust, mida makstakse sotsiaalhoolekande seaduse alusel, ei peatata ega vähendata käesoleva seaduse alusel.  (5) Perioodiliselt makstavaid hüvitisi ja toetusi võib haldusorgan andmete puudumisel maksta isikule viimaste teadaolevate andmete alusel.  (6) Hüvitiste ja toetuste maksmise peatamisel võib peatada ka hüvitiste ja toetuste määramise.  (7) Hüvitiste ja toetuste määramise peatamisel võib haldusorgan peatada uute taotluste vastuvõtmise, taotluste vastuvõtmise peatamisel peatub ka seaduses sätestatud taotluste esitamise tähtaeg.  (8) Vabariigi Valitsus võib kehtestada määrusega vähendatavate hüvitiste ja toetuste loetelu, vähendatud suuruses maksmise perioodi ja hüvitiste ja toetuste vähendamise ulatuse protsendid ning peatatavate hüvitiste ja toetuste loetelu ja nende peatamise perioodi.  (9) Kui käesoleva paragrahvi lõikes 2 nimetatud hüvitisi ja toetusi ei ole võimalik maksta taotleja nimetatud arvelduskontole, võib nimetatud hüvitisi ja toetusi maksta sularahas. Sularahas maksmise korral määratakse hüvitis nulli või viiega lõppeva summana, ümmardades toetuse suuruse inimese kasuks. Toetuse võib sularahas välja maksta mõistliku aja jooksul. |
| **Olukord:** | - | Erakorraline seisukord, sõjaseisukord |
| **Kohaldab:** | - | Vabariigi Valitsus |